Διάταξη του Γενικού Δικαστηρίου (τρίτο τμήμα) της 2ας Απριλίου 2020 –Gerber κατά Κοινοβουλίου και Συμβουλίου
(Υπόθεση T‑326/19)
«Προσφυγή ακυρώσεως – Τελωνειακό έδαφος της Ένωσης – Κανονισμός (ΕΕ) 2019/474 – Οδηγία (ΕΕ) 2019/475 – Συμπερίληψη του Δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο – Πράξη που δεν αφορά ατομικά τον προσφεύγοντα – Απαράδεκτο»
1.      Πράξεις των οργάνων – Νομική φύση – Νομοθετικές πράξεις και κανονιστικές πράξεις – Κριτήρια διακρίσεως – Διαδικασία εκδόσεως της πράξεως
(Άρθρα 289 § § 1 και 3, και 294 ΣΛΕΕ)
(βλ. σκέψη 43)
2.      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Ζήτημα εάν πράξη γενικής ισχύος αφορά ατομικά ορισμένο πρόσωπο – Προϋποθέσεις – Κανονισμός που περιλαμβάνει έναν δήμο και τα ύδατα κράτους μέλους στο τελωνειακό έδαφος της Ένωσης – Προσφυγή ασκηθείσα από κάτοικο του δήμου αυτού – Δεν υφίσταται περιορισμένη κατηγορία επιχειρήσεων – Πράξη που δεν αφορά ατομικά τον προσφεύγοντα – Απαράδεκτο
(Άρθρο 263, εδ. 4, ΣΛΕΕ· κανονισμός 2019/474 του Ευρωπαϊκού Κοινοβουλίου και του Συμβουλίου)
(βλ. σκέψεις 49‑55, 58‑60)
3.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Πράξεις γενικής ισχύος – Τα φυσικά ή νομικά πρόσωπα πρέπει να ακολουθούν την οδό της προβολής ενστάσεως λόγω ελλείψεως νομιμότητας ή της αιτήσεως προδικαστικής αποφάσεως για την εκτίμηση του κύρους – Υποχρέωση των εθνικών δικαστηρίων να εφαρμόζουν τους εθνικούς δικονομικούς κανόνες κατά τρόπο ώστε να καθίσταται δυνατή η αμφισβήτηση της νομιμότητας των πράξεων της Ένωσης
(Άρθρα 4 § 3 και 19 § 1, εδ. 2, ΣΕΕ· άρθρα 263, 267 και 277 ΣΛΕΕ)
(βλ. σκέψεις 65, 66)
4.      Προσφυγή ακυρώσεως – Ακυρωτική απόφαση – Αποτελέσματα – Υποχρέωση λήψεως μέτρων εκτελέσεως
(άρθρα 264 και 266 ΣΛΕΕ)
(βλ. σκέψη 77)
Αντικείμενο
Πρώτον, αίτηση δυνάμει του άρθρου 263 ΣΛΕΕ για την ακύρωση του κανονισμού (ΕΕ) 2019/474 του Ευρωπαϊκού Κοινοβουλίου και του Συμβουλίου, της 19ης Μαρτίου 2019, για την τροποποίηση του κανονισμού (ΕΕ) αριθ. 952/2013 για τη θέσπιση του ενωσιακού τελωνειακού κώδικα (ΕΕ 2019, L 83, σ. 38), όσον αφορά τη συμπερίληψη του ιταλικού δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο στο τελωνειακό έδαφος της Ένωσης, δεύτερον, αίτηση δυνάμει του άρθρου 264 ΣΛΕΕ με αντικείμενο να αναγνωριστεί ότι η οδηγία (ΕΕ) 2019/475 του Συμβουλίου, της 18ης Φεβρουαρίου 2019, για την τροποποίηση των οδηγιών 2006/112/ΕΚ και 2008/118/ΕΚ όσον αφορά τη συμπερίληψη του ιταλικού δήμου Καμπιόνε ντ’ Ιτάλια και των ιταλικών υδάτων της λίμνης του Λουγκάνο στο τελωνειακό έδαφος της Ένωσης και στο πεδίο εδαφικής εφαρμογής της οδηγίας 2008/118/ΕΚ (ΕΕ 2019, L 83, σ. 42), δεν παράγει αποτελέσματα και, τρίτον, αίτηση δυνάμει των άρθρων 278 και 279 ΣΛΕΕ για τη λήψη προσωρινών μέτρων με αντικείμενο την αναστολή εκτέλεσης του κανονισμού 2019/474, της οδηγίας 2019/475 και κάθε άλλου σχετικού μέτρου εκτέλεσης.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Παρέλκει η απόφανση επί των αιτήσεων παρεμβάσεως της Ευρωπαϊκής Επιτροπής και της Ιταλικής Δημοκρατίας.
3)
Ο Tibor Gerber φέρει τα δικαστικά έξοδά του καθώς και τα έξοδα στα οποία υποβλήθηκαν το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης, συμπεριλαμβανομένων των εξόδων της διαδικασίας ασφαλιστικών μέτρων.
4)
Η Επιτροπή και η Ιταλική Δημοκρατία φέρουν τα σχετικά με τις αιτήσεις παρεμβάσεως δικαστικά έξοδά τους.